# ОБЩИНА ТУТРАКАН

## 7600 Тутракан, ул. “Трансмариска” № 31, тел. 0866/60621, факс:0866/60636, е-mail: tutrakan@b-trust.org

**МОТИВИ**

**КЪМ ПРОЕКТА ЗА ИЗМЕНЕНИЕ И ДОПЪЛНЕНИЕ НА НАРЕДБА** **ЗА РЕДА ЗА УЧРЕДЯВАНЕ НА ТЪРГОВСКИ ДРУЖЕСТВА С ОБЩИНСКО ИМУЩЕСТВО И ЗА УПРАЖНЯВАНЕ ПРАВАТА НА СОБСТВЕНОСТ НА ОБЩИНАТА В ТЪРГОВСКИ ДРУЖЕСТВА С ОБЩИНСКО УЧАСТИЕ В КАПИТАЛА**

На основание чл. 26, ал. 3 и ал. 4 от Закона за нормативните актове, в законоустановения срок от 30 дни, Община Тутракан чрез настоящото публикуване за обществена консултация предоставя възможност на заинтересуваните лица да направят своите предложения и становища по проекта за изменение и допълнение на Наредбата за реда за учредяване на търговски дружества с общинско имущество и за упражняване правата на собственост на общината в търговски дружества с общинско участие в капитала на електронна си поща: tutrakan@b-trust.org, както и на място в информационния център на общинската администрация в гр. Тутракан, ул. „Трансмариска“ № 31.

**1.Причини, налагащи приемането на изменението на Наредбата за реда за учредяване на търговски дружества с общинско имущество и за упражняване правата на собственост на общината в търговски дружества с общинско участие в капитала.**

С УКАЗ №200 от 19 август 2024г. на Президента на Република България е приет Закон за въвеждане на еврото в Република България. При спазване на разпоредбите на този закон е необходимо да се осигури своевременно правна възможност за адаптиране и прилагане на нормативните актове на Общински съвет - гр. Тутракан и привеждането им в съответствие със Закона за въвеждане на еврото в Република България. Работата на общинска администрация е пряко свързана с действието на този Закон. Цялата й дейност е подчинена на българското законодателство. Това налага неизбежно необходимостта своевременно да се преразгледат всички вътрешни подзаконови нормативни актове /Наредби, Правилници, Инструкции и други /, издадени от Общински съвет - гр. Тутракан и да се адаптират за работа при новите условия на използване на евровалутата.

Адаптирането на всички подзаконови актове на Община Тутракан се налага да бъде извършено в периода преди преминаване към евровалутата с цел да се гарантира по плавно и безпроблемно преминаване към еврото, да се осигури време за осмисляне от населението на стойностното изражение на услугите в новата валута, като се приложи двойното обозначаване на цените местните данъци; да се осигури време за разплащане и чрез двете валути; да се гарантира високо ниво на прозрачност на превалутиране от едва в друга валута.

Чрез предложения проект за изменение и допълнение на Наредбата за реда за учредяване на търговски дружества с общинско имущество и за упражняване правата на собственост на общината в търговски дружества с общинско участие в капитала ще се промени платежната валутна единица на съответните суми от лева във евро, като се прилага официален валутен курс определен за тази цел. Официалният валутен курс на лева към еврото е неотменимо фиксираният валутен курс от 1,95583 лева към еврото от БНБ и еврото ще стане официална валута и законно платежно средство в РБ от датата на отмяна на дерогацията за България, определен в Регламент на Съвета, приет в съответствие с чл. 140, параграф от Договора за функционирането на Европейския съюз.

1.С предложения проект за изменение и допълнение на Наредбата за реда за учредяване на търговски дружества с общинско имущество и за упражняване правата на собственост на общината в търговски дружества с общинско участие в капитала се определя и:

1) периодът на двойно обозначаване на съответните суми, а именно дванадесет месеца след датата на въвеждане на еврото;

2) периодът на двойно обращение на лева и еврото, а именно един месец от датата на въвеждане на еврото. През този период задължените лица ще могат да плащат едновременно и в лева и в евро.

1. **Цели, които се поставят.**

Целта на предложения проект за изменение и допълнение на Наредбата за реда за учредяване на търговски дружества с общинско имущество и за упражняване правата на собственост на общината в търговски дружества с общинско участие в капитала е да осигури безпроблемно предоставяне на всички услуги от общината, събирането на наеми, осъществяване на цялостната дейност в условията на приложение на евровалутата.

1. **Финансови и други средства, необходими за прилагането на новата уредба.**

Основните фактори, отчетени при разработването на проекта за изменение и допълнение на Наредбата за реда за учредяване на търговски дружества с общинско имущество и за упражняване правата на собственост на общината в търговски дружества с общинско участие в капитала са Концепциите на Закона за въвеждането на еврото в РБ, разработени от Министерство на финансите, съгласно които при превалутиране следва да се спазват дадените указания, при които да се прилага принципа на защита на потребителя и всички разходи по адаптирането на процеса на преминаване към еврото не следва да са за сметка на публични приходи /например адаптирането на информационните системи да е за сметка на доставчика, без последващи разходи, чрез преанексиране на действащите към датата на превалутиране договори за обслужване и др./

 В този аспект за приложението на настоящия проект за изменение и допълнение на Наредбата за реда за учредяване на търговски дружества с общинско имущество и за упражняване правата на собственост на общината в търговски дружества с общинско участие в капитала няма да е необходим допълнителен финансов ресурс.

1. **Очаквани резултати от прилагането, включително финансови, ако има такива.**

С приемането на проекта за изменение и допълнение на Наредбата за реда за учредяване на търговски дружества с общинско имущество и за упражняване правата на собственост на общината в търговски дружества с общинско участие в капитала се очаква плавно и безпроблемно обслужване на гражданите на общината след въвеждането на еврото като платежна парична единица в РБ като няма да има разлика в приходите в общинския бюджет от планираните. Единният подход на превалутиране определен със Закона за въвеждане на еврото в Република България е такъв, че не допуска утежняване на задълженията на данъкоплатеца.

1. **Анализ за съответствие с правото на Европейския съюз.**

Предлаганият проект за изменение и допълнение на Наредбата за реда за учредяване на търговски дружества с общинско имущество и за упражняване правата на собственост на общината в търговски дружества с общинско участие в капитала е нормативен подзаконов акт за прилагане на правила за определяне и администриране на наемните цени в Общината. Проектът не противоречи на нормативен акт от по-висока степен и е в съответствие с правото на Европейския съюз като е в съответствие с Европейското законодателство. Предлаганите и приети промени са в съответствие с § 60 от преходните и заключителни разпоредби на Закона за въвеждане на еврото в Република България и влизат в сила от датата, определена с Решение на ЕС за приемане на еврото в РБ.

На основание чл. 26, ал. 4 и ал.5 от Закона за нормативните актове и чл. 77 и чл.79 от Административнопроцесуалния кодекс, заинтересованите лица могат в 30-дневен срок от публикуването на настоящия проект за изменение и допълнение на Наредбата за реда за учредяване на търговски дружества с общинско имущество и за упражняване правата на собственост на общината в търговски дружества с общинско участие в капитала на официалната интернет страницата на Община Тутракан, да подават своите писмени предложения, които да бъдат входирани в Информационният център на Община Тутракан на адрес гр. Тутракан, ул. „Трансмариска“ № 31 или на електронен адрес: tutrakan@b-trust.org.